मांड्या में रोड शो करने गए थे कर्नाटक कांग्रेस अध्यक्ष, कलाकारों पर बस से बरसाए पैसे
Karnataka Congress President Dk Shivkumar Mandya Rally. Follow Karnataka Assembly Election 2023 Latest News, Congress Election Strategy Update On Dainik Bhaskar (दैनिक भास्कर)
कर्नाटक में कांग्रेस अध्यक्ष डीके शिवकुमार ने मंगलवार को मांड्या में एक रैली के दौरान लोगों पर 500 रुपए के नोट उड़ाए। वे श्रीरंगापट्ना में कांग्रेस की तरफ से आयोजित प्रजा ध्वनि यात्रा में शामिल हुए थे। इस दौरान उन्होंने बेविनाहल्ली में बस के ऊपर से कलाकारों पर पैसे बरसाए। इस घटना का वीडियो भी सामने आया है।
कांग्रेस का फोकस 150 से ज्यादा सीटों पर
राज्य में अगर कांग्रेस सत्ता में आई तो शिवकुमार मुख्यमंत्री पद के आकांक्षी हैं। इसी के लिए वह मांड्या में रोड शो और प्रचार करने के लिए गए थे। कांग्रेस इस बार राज्य में 150 से ज्यादा सीटों पर जीत हासिल करने के लक्ष्य को लेकर चुनावी रणनीति बना रही है।
2018 के विधानसभा चुनाव में पार्टी ने सिर्फ 78 सीटें ही जीती, जबकि JDS को 37 सीटें मिली थीं। वहीं, भाजपा ने 104 सीटे जरूर जीती थीं, लेकिन 224 विधानसभा सीटों वाले कर्नाटक में 113 के बहुमत आंकड़े से 9 सीटें कम रह गई थीं।
शिवकुमार ने कुछ दिन पहले DGP को नालायक कहा था
डीके शिवकुमार ने कुछ दिन पहले राज्य के DGP प्रवीण सूद को नालायक कहा था। उन्होंने दावा किया था कि प्रवीण राज्य की भाजपा सरकार का बचाव कर रहे हैं और उनकी पार्टी के नेताओं के खिलाफ केस दर्ज कर रहे हैं। शिवकुमार ने चेतावनी दी थी कि अगर उनकी पार्टी सत्ता में आती है तो उनके खिलाफ कार्रवाई की जाएगी।
कांग्रेस नेता ने प्रवीण पर नन्जे गौड़ा और उरी गौड़ा के नाम पर प्रवेश द्वार बनाने की अनुमति देने का आरोप लगाया था। हिन्दू कार्यकर्ताओं के मुताबिक, नन्जे और उरी ने मैसूरु के शासक टीपू सुल्तान की हत्या की थी। पूरी खबर यहां पढ़ें...
ये खबर भी पढ़ सकते हैं...
कर्नाटक में कांग्रेस के 124 उम्मीदवारों की लिस्ट जारी, सिद्धारमैया वरुणा से और डीके शिवकुमार कनकपुरा से चुनाव लड़ेंगे
कर्नाटक कांग्रेस ने चार दिन पहले यानी विधानसभा चुनाव के लिए 124 उम्मीदवारों की पहली सूची जारी कर दी है। पूर्व CM सिद्धारमैया वरुणा सीट से चुनाव लड़ेंगे। वहीं, वरिष्ठ नेता और प्रदेश अध्यक्ष डीके शिवकुमार कनकपुरा से मैदान में होंगे। कुछ दिन पहले शिवकुमार ने कहा कि था कि उनकी पार्टी कर्नाटक में अकेले चुनाव लड़ेगी।
कर्नाटक में कुल 224 सीटें हैं। पिछले चुनाव यानी 2018 में भाजपा को 104, कांग्रेस को 80 और JDS को 37 सीटें मिली थीं। बाकी सीटें अन्य के खाते में गई थीं। पूरी खबर यहां पढ़ें...
कर्नाटक विधानसभा चुनाव अकेले लड़ेगी कांग्रेस, CEC की बैठक में हुआ फैसला
कर्नाटक विधानसभा चुनाव को लेकर 17 मार्च को कांग्रेस की केंद्रीय चुनाव समिति (CEC) की बैठक हुई। ऑल इंडिया कांग्रेस कमेटी (AICC) के हेडक्वार्टर में हुई बैठक में पार्टी ने चुनाव में किसी के साथ गठबंधन नहीं करने का फैसला किया है। कर्नाटक के कांग्रेस अध्यक्ष डीके शिवकुमार ने कहा कि हम अकेले आए हैं, हम अकेले ही लड़ेंगे और जीतेंगे। पूरी खबर यहां पढ़ें